open-index/open-wikipedia-markdown huggingface dataset:
Inglise-Iiri rahuleping

**Inglise-Iiri leping** (iiri keeles *An Conradh Angla-Éireannach*, inglise keeles *Anglo-Irish Treaty*), mida Iirimaal tuntakse lihtsalt kui **Leping** (*The Treaty*) ning mille ametlik nimi on "**Artiklid kokkuleppe kohta lepingu sõlmimiseks Suurbritannia ja Iirimaa vahel**", oli kokkulepe Suurbritannia ja Iirimaa Ühendkuningriigi valitsuse ja Iirimaa valitsuse vahel, millega lõpetati Iiri iseseisvussõda.

Leping sätestas, et ühe aasta jooksul luuakse Iiri Vaba Riik kui iseseisev dominioon „Briti Impeeriumi rahvaste ühenduses“, staatusega „sama nagu Kanada Dominioonil“. Samuti anti Põhja-Iirimaale võimalus Iiri Vaba Riigist lahkuda, mida Põhja-Iirimaa parlament ka kasutas.

Lepingu allkirjastasid Londonis 6. detsembril 1921 Briti valitsuse esindajad (sh peaminister David Lloyd George, kes juhtis Briti delegatsiooni, ja tollane kolooniate minister Winston Churchill) ning Iirimaa valitsuse esindajad (sh rahandusminister Michael Collins ja välisminister Arthur Griffith). Iiri esindajatel olid täisvoliline staatus ehk neil oli volitus sõlmida leping ilma täiendava kinnitamiseta ülemuste poolt, kuid Briti valitsus keeldus seda tunnustamast.

Lepingu tingimuste kohaselt tuli see kinnitada "koosolekul", kus osalesid Lõuna-Iirimaa parlamendi alamkoja liikmeteks valitud isikud ja eraldi ka Briti parlamendis. Tegelikkuses arutas ja kiitis lepingu kõigepealt heaks Dáil Éireann, mille liikmed seejärel osalesid nimetatud "koosolekul". Leping kinnitati väga napilt, kuid see põhjustas Iiri iseseisvusliikumise lõhenemise ja viis Iiri kodusõjani, mille võitsid lepingu toetajad.

Lepingus ettenähtud Iiri Vaba Riik tekkis 6. detsembril 1922 kui jõustus uue riigi põhiseadus.

## Viited
Smaragdtahvel

**Smaragdtahvel** (ladina keeles *tabula smaragdina*) on tekst mida omistatakse Hermes Trismegistosele, kuid mis arvatavasti tuleneb smaragdtahvli tekstidest, mis on väidetavalt kirjutatud Thoti poolt Atlantisest. Selle varaseimad allikad on 8. ja 10. sajandi Araabia tekstid.

Alljärgnev on Isaac Newtoni tõlke järgi, mis on pärit tema alkeemilistest tekstidest, mida säilitatakse Cambridge'i ülikooli King's College'i raamatukogus.
See on tõsi ilma valetamata, kindel ja ülimalt tõene.
See mis on all on nagu see mis on ülal, ja see mis on ülal on nagu see mis on all,
        et teha üheainsa asja imesid.
Ja nii nagu kõik asjad on üks ja on tekkinud ühest ühe vahendusel,
        nii on kõik asjad sündinud sellest ühest asjast kohanemise teel.
Päike on selle isa, Kuu on selle ema, tuul on seda kandnud oma kõhus, maa on selle toitja.
Kogu maailma täiuslikkuse isa on siin.
Selle jõud ja vägi on täielik, kui selle saab maa.
Eralda maa tulest, peene jämedast, hoolikalt suure töökusega.
See tõuseb maalt taevasse ja laskub taas maale ning võtab endale kõrgemate ja madalamate asjade jõu.
Sel viisil saad sa kogu maailma vägevuse ja seeläbi kaob sinust kõik pimedus.
Selle tugevus on üle igast tugevusest, sest see alistab iga peene asja ja tungib läbi iga tahke asja.
Nii loodi maailm.
Selles on ja sellest tulenevad imetlusväärsed kohandused, mille vahend ja protsess on siin selles.
Seetõttu kutsutakse mind Hermes Trismegistos, kellel on kogu maailma filosoofia kolm osa.
See mida on öeldud Päikese toimimisest, on saavutatud ja lõpetatud.



Emerald Tablet, Rosicrucian Alchemy Exhibit.jpg|Koopia
4° Ms. chem. 60(1,3).jpg|Embleem


## Vaata ka

## Viited
Lõunahüüp

**Lõunahüüp** (*Botaurus poiciloptilus*) on haigurlaste sugukonda kuuluv linnuliik.

## Välimus
Lõunahüüp on 66–76 cm pikk. Tiibade siruulatus on 105–118 cm. Isaslind kaalub 875–2085 g, emaslind 571–1135 g.

Ülapool on tumepruun heledate triipude ja täppidega. Valgel lõunaalusel on pruun triip. Alakael on helebeež tumepruunide triipude ja täppidega. Kõht ja reied on valged. Tiibade alakülg on beež pruunide täppidega. Pealagi on pruun. Kulmutriip on helebeež. Valjasriba on rohekas- või sinakashall. Haberiba on must. Nokk on kollane. Jalad on rohekaskollased. Silmad on kollased.

Noorlinnud on heledamad ja veidi kollakamat tooni, triibud alapoolel on punakaspruunid. Nokk on kollakasroheline või rohekashall. Udusulis pojad on tumepruunid.

## Levik
Lõunahüübid elavad Kagu- ja Edela-Austraalias, Tasmaanias, Uus-Meremaal, Uus-Kaledoonial ja Loyauté saartel.

Elavad jõgede, järvede ja tiikide ääres ning soodes. Eelistavad vähese veetaseme kõikumisega kohti, kus kasvavad pilliroog, tarnad, loalised ja hundinuiad. Väldivad rannikut ja lagedaid alasid. Uus-Meremaal on neid kohatud kuni 300 m kõrgusel merepinnast.

## Toitumine
Toituvad kaladest, kahepaiksetest, koorikloomadest, tigudest, putukatest, roomajatest, väikestest imetajatest ja lindudest.

Toituvad üksikult. Tavaliselt toituvad öösel, vahel ka päeval. Toitu otsides seisavad paigal või kõnnivad aeglaselt. Mõnikord kala püüdes kasutavad söödana rohtu.

## Pesitsemine
Pesitsevad üksikult. Pesa on 30–40 cm lai ja emaslind ehitab selle pilliroost või rohust. Pesa asub vee kohal 10–30 cm kõrgusel.

Pesitsevad oktoobrist veebruarini. Kurnas on 4–5 pruunikasrohelist muna mõõtmetega 52 × 38 mm. Emaslind haub mune 25 päeva. Pojad saavad lennuvõimeliseks seitsme nädala vanuselt.

## Arvukus
Vabas looduses elab hinnanguliselt 1500–4000 lõunahüüpi. Suurimaks ohuks on elupaikade hävimine, mida põhjustavad põuad, soode kuivendamine, vee ümbersuunamine ja sooldumine.

## Viited

## Välislingid
Möödaviikpääs

**Möödaviikpääs** on üks kalapääsu liike. See on looduslikku veekogu meenutav tehissäng, mis juhib kalad paisust mööda suure kaarega. See lahendus vajab oma pikkuse tõttu palju ruumi.

## Kirjeldus
Möödaviikpääsu põhi ja küljed on ehitatud kruusast ning kividest, mis pakuvad kaladele ka varju. Selle poolest sarnaneb möödaviikpääs tehiskose ja tehiskärestikuga, sest peale kaladele pääsevad nii üles- kui ka allavoolu ka teised veeolendid.

Pääsu vooluhulk peab võimaldama veeorganismidel leida ja läbida pääs igasuguse veetaseme korral. Vee sügavus peab olema vähemalt 20 cm, voolu kalle 1:100 kuni 1:200, keskmine voolukiirus vähemalt 0,4 kuni 0,6 meetrit sekundis, kõige rohkem 1,6 kuni 2 meetrit sekundis ja põhja laius peab olema vähemalt 0,8 m.

Möödaviikpääsu üheks puuduseks on tema pikkuse tõttu asjaolu, et pääs vajab rajamiseks palju maad ja seda rohkem, mida suurem on kõrguste vahe. See muudab möödaviikpääsu rajamise kulukaks.

## Möödaviikpääsud Eestis
Möödaviikpääsusid, mille toimivus on hinnatud heaks, on rajatud Ao teisele paisule Põltsamaa jõel, Hutita paisule Võhandu jõel, Kaunissaare paisule Jägala jõel, Lalli teisele paisule Porijõel, Loobu paisule Loobu jõel ja Võlli paisule Lemmjõel.

## Viited
All I Ask

"**All I Ask**" on inglise laulja-laulukirjutaja Adele'i laul tema kolmandalt stuudioalbumilt "25" (2015). Laulu kirjutasid Adele, Bruno Mars, Philip Lawrence ja Christopher Brody Brown ning produtseeris The Smeezingtons. Klaverisaatel esitatav emotsionaalne popballaad räägib lauljast, kes tahab enne lahkuminekut veeta oma partneriga veel ühe öö koos.

Muusikakriitikud kiitsid laulu üksmeelselt, tunnustades laulusõnu, produktsiooni ja Adele’i vokaalesitust. Lugu jõudis Suurbritannia singlite edetabelis 41. kohale ja USA Billboard Hot 100 edetabelis 77. kohale. „All I Ask“ saavutas Lõuna-Koreas edetabelites 10. koha, Soomes 21., Prantsusmaal 66. ja Austraalias 65. koha. 

Laul pälvis Briti Fonograafiatööstuselt (BPI) plaatinasertifikaadi. Adele esitas laulu 2016. aasta veebruaris nii saates "''The Ellen DeGeneres Show''" kui ka 58. Grammy auhindade jagamisel. Seda esitati valitud kuupäevadel ka "Adele Live 2016" turnee ajal.

## Viited
Geoloogiline Komitee

**Geoloogiline Komitee** oli aastail 1937–1940 Majandusministeeriumi Mäeameti juures tegutsenud komitee, mille ülesandeks oli geoloogiliselt uurida Eesti maapinda, eriti aga otsida mineraalseid tooraineid ja selgitada nende tähtsust tööstusele ning kaubandusele.

Komitee asutati 3. juunil 1937 Riigivanema dekreedina antud seadusega, mis jõustus 21. juunil 1937.  

Komitee oli üheksaliikmeline, sinna kuulusid Majandusministri abi (esimees; Nikolai Viitak, Eduard Vendelin), Majandusministeeriumi Mäeameti juhataja (esimehe asemik; Jaan Kark, Jaan Aarmann), Majandusministeeriumi mäetööstusinspektor (Ivan Reinvald), Tartu Ülikooli geoloogiaprofessor (Armin Öpik) ja geoloogiakabineti assistent (Karl Orviku), Tallinna Tehnikaülikooli anorgaanilise keemia professor (Erich Jaakson), geoloogia ja mineraloogia õppejõud (Paul Kents, Jaan Kark) ning kaks Vabariigi Presidendi poolt Majandusministri ettepanekul nimetatavat liiget (Artur Linari, Paul Thomson).

Komitee esimene koosolek toimus 18. augustil 1937. Selle avas ja sissejuhatava kõnega esines Majandusminister Karl Selter. 

## Viited

## Välislingid
*https://www.etera.ee/zoom/98760/view?page=1
*https://www.digar.ee/viewer/et/nlib-digar:348143/304470/page/40
Boracay

**Boracay** (laev) on naftatanker, (IMO: 9332810).

Eelmised nimed olid: Kiwala, Pushpa, Varuna, Odysseus, P. Fos, Virgo Sun, Pacific Apollo.

Laev lasti käiku märtsis 2007. Tonaaz 59164, pikkus 244 m ja laius 42 m.

Laeva teatakse osalevat Venemaa varilaevastiku koosseisus.

2025 aastal on laev pälvinudlaiemat tähelepanu inspekteerimisseikadega.

Peeti kinni Kiwala nime all 11. aprillil 2025 Eesti Mereväe poolt teel Ust Luga sadama suunas. Inspekteerimisel leiti 40 ohutustehnilist ja dokumenteerimise puudujääki. Laev suunati Muuga lahte ankrusse, kus meeskond täitis ettekirjutused.

Septembri lõpus kahtlustati tankerit seotuses Taani lennuvälju häirivate droonidega. Peeti kinni 28. septembril Prantsuse mereväe poolt 

https://news.err.ee/1609666928/detained-kiwala-oil-tanker-to-stay-in-estonian-waters-for-foreseeable-future
Tiigikaskaad

**Tiigikaskaad** on üks kalapääsu tüüpe, mis kujutab endast väikeste tiikide rida vaheldumisi pikkade betoonist kiirvoolukanalitega. See on üks vanimaid kalapääsutüüpe maailmas; liigitatakse tarindkalapääsude hulka.

Esimene tiigikaskaad ehitati 1806. aastal Ameerika Ühendriikides ja tegemist on seega vanima kalapääsutüübiga.

## Kirjeldus
Tiigikaskaad koosneb üksteisega ühendustes olevatest väikestest tiikidest, mis on  omavahel ühendatud 3-5 meetri pikkuste kiirvoolukanalitega. Tiikides, mida võib olla isegi mitukümmend, saavad kalad puhata.

Tiigikaskaadi algus rajatakse allapoole paisu ja see kulgeb väljaspool voolusängi, üsna sarnasena looduslähedaste kalapääsutüüpidega. See liigitatakse siiski tarindkalapääsude hulka, sest kuigi tiigikaskaad sarnaneb looduslähedasega, kasutatakse erosiooni vältimiseks sageli betoontarindeid nii tiikide kui ka kanalite juures.

## Tiigikaskaadid Eestis
Tiigikaskaade on rajatud näiteks Kadrina paisule Loobu jõel, Lustivere kolmandale paisule Umbusi jõel ja Põltsamaa paisule Põltsamaa jõel.

## Viited
2026. aasta NHL-i draft

**2026. aasta NHL-i draft** on järjekorras 64. NHL-i draft. See peaks toimuma 2026. aasta suvel.

## Valitavus
2026. aasta NHLi draftil olid valitavad jäähokimängijad, kes olid sündinud ajavahemikus 1. jaanuar 2006 kuni 15. september 2008.
Lisaks neile olid valitavad ka 2005. aastal sündinud, NHLis draftimata mitte-Põhja-Ameerika mängijad, kes polnud varem Põhja-Ameerikas täispikka draftihooaega mänginud.
Samuti said drafti uuesti siseneda mängijad, kes olid valitud 2024. aasta NHLi draftil, kuid polnud NHLi klubiga lepingut sõlminud ning olid sündinud pärast 30. juunit 2006.

## Tipplootused

## Välislingid
* NHL Entry Draft mängija statistika

## Viited
2025. aasta juuli Kahe Riigi Lahenduse Rakendamise Konverents

**2025. aasta juuli Kahe Riigi Lahenduse Rakendamise Konverents** oli rahvusvaheline konverents 28.–30. juulil 2025 New Yorgis Ameerika Ühendriikides, mille teemaks oli kahe riigi lahenduse elluviimine. Konverentsi korraldamiseks võttis ÜRO Peaassamblee detsembris 2024 häältega 157:7 vastu resolutsiooni. See pidi algselt toimuma juuni keskpaigas, kuid lükati Iraani-Iisraeli sõja tõttu edasi. Konverentsi eesmärk oli töötada välja rahvusvaheline raamistik Hamasi relvistumiseks, Gaza pantvangide vabastamiseks, Palestiina Rahvusliku Omavalitsuse reformimiseks, sõjajärgseteks tegevusteks ja kahe riigi lahenduse rakendamiseks.

Konverentsil võeti vastu deklaratsioon, milles seati eesmärgiks 15 kuu jooksul luua sõltumatu Palestiina riik. Prantsusmaa ja Malta teatasid, et plaanivad sama aasta septembriks Palestiinat tunnustada, San Marino teatas kavatsusest teha sama 2025. aasta lõpuks. Kanada ja Suurbritannia seadsid endale tähtpäevaks samuti 2025. aasta septembri, kuid teatud tingimustel.

## Vaata ka
* Bogotá konverents

## Viited
Robert Girardi

**Robert Girardi** (sündinud 18. novembril 1961 Springfieldis Virginias) on Ameerika Ühendriikide kirjanik ja stsenarist.

## Romaanid
*Madeleine's Ghost, Delacorte Press (New York, NY), 1995.
*The Pirate's Daughter: A Novel of Adventure, Delacorte Press (New York, NY), 1997.
*Vaporetto 13: A Novel, Delacorte Press (New York, NY), 1997, eesti keeles Loomingu Raamatukogu 2005, 18-20.
*A Vaudeville of Devils: Seven Moral Tales, Delacorte Press (New York, NY), 1999.
*The Wrong Doyle, Sceptre (London, England), 2002, Justin, Charles (Boston, MA), 2004.
*Gorgeous East, St. Martin's Press, October 13, 2009, ISBN 978-0-312-56586-2
2025. aasta Vene droonide sissetung Poola

**2025. aasta Vene droonide sissetung Poola** leidis aset 9. septembri 2025 õhtul umbes kell 23.30, kui 19–23 Venemaa drooni lendas Poola õhuruumi. Sissetung tingis Quick Reaction Alerti, Poola õhuväe ja NATO liitlaste lennukid tõusid õhku. Kuni neli drooni lasti alla, peamiselt Hollandi õhuväe poolt. Poola peaminister Donald Tusk teatas, et droonid "kujutasid otsest ohtu". Õhuruum Varssavi Frédéric Chopini, Varssavi Modlini, Rzeszów-Jasionka ja Lublini lennujaamade kohal suleti.

Varsti pärast sündmust käivitas Poola Põhja-Atlandi lepingu artikli 4. Poola asepeaminister Radosław Sikorski sõnas, et tegu oli mitte ainult Poola, vaid kogu NATO ja Euroopa Liidu jaoks pretsedenditu rünnakuga. Pärast intsidenti korraldasid Venemaa ja Valgevene Ukraina täiemahulise sõja algusest saadik suurima sõjaväeõppuse. 12. septembril käivitas NATO operatsiooni Eastern Sentry.

## Vaata ka
* 2022. aasta raketiplahvatus Poolas
* Sidekaablite lõhkumine novembris 2024
* 2025. aasta Taani drooniintsidendid
* Vene hübriidsõda
* Venemaa varilaevastik
* Kolmandate riikide õhuruumide rikkumised Vene-Ukraina sõja ajal (2022–)

## Viited
2025. aasta NHL-i draft

**2025. aasta NHL-i draft** oli 63. NHL-i draft. See toimus 27.–28. juunil 2025 Los Angeleses Peacock Theateris.

Esimesed kolm valikut olid Matthew Schaefer (kelle valis New York Islanders), Michael Misa (kelle valis San Jose Sharks) ja Anton Frondell (kelle valis Chicago Blackhawks).

## Valitavus
2025. aasta NHLi draftil olid valitavad jäähokimängijad, kes olid sündinud ajavahemikus 1. jaanuar 2005 kuni 15. september 2007.
Lisaks neile olid valitavad ka 2004. aastal sündinud, NHLis draftimata mitte-Põhja-Ameerika mängijad, kes polnud varem Põhja-Ameerikas täispikka draftihooaega mänginud.
Samuti said drafti uuesti siseneda mängijad, kes olid valitud 2023. aasta NHLi draftil, kuid polnud NHLi klubiga lepingut sõlminud ning olid sündinud pärast 30. juunit 2005.

## 1. voor

## 2. voor

## Viited
NHL Winter Classic

**NHL Winter Classic** on iga-aastane National Hockey League’i üritus, mille raames peetakse üks põhihooaja mäng vabas õhus. Mängud toimuvad Ameerika Ühendriikides asuvatel staadionitel.

## Winter Classic’i mängude nimekiri

## Muu teave
Winter Classic on mängitav uue funktsioonina videomängus NHL 12 ning ka selle järgudes NHL 13 ja NHL 14.

## Viited

## Välislingid
Aire Koop

**Aire Koop** (1987. aastani **Aire Johanson**; sündinud 30. mail 1957 Jõgeval) on eesti näitleja ja kultuurikorraldaja.

## Elukäik
Ta lõpetas 1975. aastal Jõgeva Keskkooli ning õppis aastatel 1977–1979 Pärnu Teatri õppestuudios. Ta lõpetas 2008. aastal Tartu Ülikooli Viljandi kultuuriakadeemia huvijuht-loovtegevuse õpetaja erialal.

Koop töötas aastatel 1979–1994 Endla teatris. Ta on juhendanud aastast 1996 Häädemeeste Huviteatri ja aastatel 2013–2014 Pärnu Rahvateatri näitetruppi, kellega tehtud lavastustega on osaletud üleriigilistel Harrastusteatrite festivalidel ning võidetud auhindu. Ta on korraldanud Pärnumaa harrastusteatrite festivalide läbiviimist.

Koop on olnud Eesti Rahvakultuuri Keskuse Pärnumaa rahvakultuurispetsialist ja Häädemeeste vallavolikogu haridus- ja kultuurikomisjoni esimees. 

## Loominguline töö
### Filmirolle
* 1980 "Ideaalmaastik" (mängufilm), Viksuri naine
* 1981 "Teaduse ohver" (telefilm), Miia
* 1983 "Nipernaadi" (mängufilm), Tralla
* 1983 "Suletud ring" (telefilm), Naabrinaine
* 1986 "Keskea rõõmud" (mängufilm), Jüri naine
* 1987 "Tants aurukatla ümber" I ja II jagu (telefilm), Käo Linda
* 1987 "Võõrad öös" (muusikafilm), Girl laulooos
* 1987 "Näkimadalad" I ja II jagu (telefilm), Knuters Minna
* 1989 "Perekonnapildid" (mängufilm), Ettekandja
* 1991 "Ainult hulludele ehk Halastajaõde", Marta
* 2017 "November", Hansu ema vaim
### Teatrirolle
* 1978 Tatuu, "Jumpovaari"
* 1979 Aimi, "Atlandi ookean"
* 1979 emand Liiasti, "Mõõt mõõdu vastu"
* 1979 Esimene Peretütar, "Tuhkatriinumäng"
* 1980 Tiina, "Püve talus"
* 1981 Lilli Lüüne, "Vaeste-Patuste alev"
* 1982 Mitzi, "Kutse mõrvale"
* 1982 Jane, "Superdiskor"
* 1983 Maret, "Mikumärdi"
* 1983 Anna, "Sinihabe"
* 1984 Bridget, "Tõlkijad"
* 1985 Jeannette, "Metskass"
* 1990 Ariane Clarence, "Blaise"
* 1996 Margit, "Pesumaja lood ja laulud"
### Lavastusi
* 1997 Mats Traat "Harala elulood" (Pärnu Rahvateatris 2013)
* 2000 Andrus Kivirähk "Jalutuskäik vikerkaarel"
* 2006 Raivo Kütt "Papa"
* 2007, 2015 Andrus Kivirähk "Kalevipoeg"
* 2009 Dajan Ahmet "Mamma"
* 2011 Kristian Smeds "Külmapildid"
* 2015 Brian Friel "Järelmäng"
## Tunnustus
* 2024 Eesti Harrastusteatrite Liidu teenemärk ja aukiri Pärnumaa harrastusteatri traditsioonide hoidmise eest

## Viited

## Välislingid
* Aire Koop Eesti filmi andmebaasis
* Aire Koop andmebaasis IMDb
* Maaelule annavad jõudu loomis- ja koostegemisrõõm Pärnu Postimees, 9. mai 2015
* Häädemeeste Huviteater 1996–2019, lavastaja Aire Koop rahvakultuur.ee
Ziedonis Čevers

**Ziedonis Čevers** (29. jaanuar 1960 – 6. oktoober 2025) oli Läti poliitik, Demokraatliku Partei "Saimnieks" endine juht, Läti asepeaminister ja Läti siseminister kahes valitsuses: 20. novembrist 1991 kuni 3. augustini 1993 Ivars Godmanise esimeses valitsuses ja 7. augustist 2007 kuni 9. aprillini 2008 Guntars Krastsi valitsuses. 

Ta lõpetas aastal 1978 Riia 8. keskkooli ning aastal 1982 Läti Riikliku Kehakultuuri Instituudi kehalise kasvatuse erialal. Ta oli džuudotreener.

Nõukogude ajal oli ta aktiivne komsomolis ja NLKP-s, olles aastal 1987 Riia Kirovi rajooni (nüüd Keskrajooni) komsomoli esimene sekretär ning aastatel 1988 ja 1989 LLKNÜ Riia linnakomitee esimene sekretär. 

Aastal 1989 kandideeris ta NSV Liidu Rahvasaadikute Kongressi liikmeks, kuid ei osutunud valituks. Aastal 1991 sai temast Riia linna siseasjade osakonna ülema asetäitja ning augustiputši ajal asus ta Läti Ülemnõukogu poolele. Sel ajal töötas ta Läti Rahvarindes.
NHL (mänguseeria)

**NHL** on jäähokiteemaline videomängude seeria, mida arendab ja avaldab EA Sports alates 1991. aastast. Seeria esimene mäng ilmus konsoolile Sega Mega Drive ning sellest ajast alates on NHL-mänge välja antud enamikule oma ajastu populaarsetele mängukonsoolidele, sealhulgas personaalarvutile. Tänapäeval on mängud saadaval muu hulgas PlayStation 4 ja Xbox One’i jaoks.

## Mängud

## Viited

## Välislingid
* EA Sports (inglise)
* NHL Mängud
* NHL 94.com
Lēdmanes muiža

**Lēdmanes muiža** (tõlkes *Lēdmane mõis*) on küla (*mazciems*) Lätis Ogre piirkonna Lēdmane vallas.

Küla asub valla lääneosas. Asula jääb Riiast 71, valla keskusest Lēdmanest 4 ja piirkonna keskusest Ogrest 33 kilomeetri kaugusele. Sinna jääb Lēdmanes muiža bussipeatus.

Lēdmanes muiža  on tekkinud endise Lēdmane mõisa keskuse juurde. Kohaliku kaitse all on Lēdmane mõisa hoonetekompleks (sealhulgas Pīļi kõrts, Modere maja ja ait).

Aastatel 2009–2021 jäi asula Lielvārde piirkonda. Aastal 2017 oli külas 39 elanikku.

## Viited
Can I Get It

"**Can I Get It**" on inglise laulja Adele’i laul tema neljandalt stuudioalbumilt *[[30 (Adele'i album)|30]]* (2021). Laulu autorid on Adele ning Rootsi produtsendid Max Martin ja Shellback. Laul tuli välja 19. novembril 2021 Columbia Records plaadifirma alt. Laul räägib eluga edasi liikumisest pärast lahkuminekut ning Adele’i soovist leida tõeline armastus ja kogeda uue suhte võlu.

„Can I Get It“ pälvis muusikakriitikutelt vastakaid hinnanguid — üldiselt kiideti selle akustilist osa ja sõnu, kuid teravalt kritiseeriti vilemeloodiat. Mõned kriitikud leidsid, et laulu produktsioon oli kohandatud peavooluraadio maitsele, mistõttu see eristus albumil "*30"* teistest lugudest, ning seda võrreldi Flo Rida singliga „Whistle“ (2012). See jõudis edetabelites 20 parema loo hulka Rootsis, Kanadas, Šveitsis, Austraalias, Soomes ja Norras.
Global Sumud Flotilla

**Global Sumud Flotilla** (**GSF**, inglise keelest *Globaalne* Sumud'i *Flotill*, araabia keeles أسطول الصمود العالمي, *Usṭūl aṣ-Ṣumūd al-ʿĀlamī*; ka **Global Freedom Flotilla** (inglise keelest *Globaalne Vabadusflotill*, araabia keeles أسطول الحرية العالمي, *Usṭūl al-Ḥurriyya al-ʿĀlamī*)) oli rahvusvaheline kodanikuühiskonna intisitatiiv, mille eesmärgiks oli 2025. aasta keskel läbi murda Iisraeli blokaadist Gazas. Iisraeli merevägi peatas teele asunud flotiili. See sai nime araabiakeelsest sõnast "*[[sumud]]*" ehk "vankumatus". Projekt sai alguse Gaza sõja ajal juulis 2025, seda organiseerisid mh Global March to Gaza, Maghreb Sumud Flotilla ja Sumud Nusantara. Flotill koosnes enam kui 40-st alusest, millel sõitis üle 500 osaleja enam kui 44-st riigist. GSF oli ajaloo suurim taoline tsiviilalgatus. Enne aastat 2010 õnnestus Iisraeli blokaadist korduvalt läbi tungida, kuid pärast seda on merevägi sissetungijad kas peatanud või neid rünnanud. Mais 2025 rünnati GFF-i droonidega, juunis ja juulis 2025 peatati GFF-i paadid rahvusvahelistes vetes. Viimased GFF-i alused peatas merevägi 3. oktoobril.

Global Sumud Flotilla paadid asusid Otrantost, Genovast ja Barcelonast teele augusti lõpus, septembri esimeses pooles alustati teed ka Cataniast, Sýroselt ja Tunisest. Mõnel pool viibis start ilmastiku tõttu. Itaalia konvoi jõudis 3. septembril Sitsiiliasse. Neli päeva hiljem jõudis Hispaania konvoi Tuneesiasse, kus puhkes 9. septembri varahommikul flotilli ühel suuremal laeval tulekahju. Kahtlustati droonirünnakut. Ka järgmisel ööl süüdati või süttis üks laev. 19. septembril asusid Sitsiilias kohtunud Tuneesia ja Hispaania konvoid teele Kreeka poole. Kreeka flotill lahkus 22. septembril Miloselt ning jõudis järgmisel päeval Kreetale. 24. septembri öösel rünnati 11 alust droonidega. 28. septembril jätkas Kreeta juures kogunenud konvoi teekonda Gaza sektori suunas. 2. oktoobriks oli Iisraeli merevägi enamuse laevadest peatanud ning sadu inimesi arreteerinud. GSF jõudis Gazast umbes 80 km kaugusele.

Initsiatiiv sai mõningat rahvusvahelist toetust, sellele avaldasid toetust enam kui kümne riigi välisministrid, mõned Itaalia poliitikud ja erakonnad, mitmed Hispaania ja Portugali parlamendisaadikud, Colombia president Gustavo Petro ja ÜRO okupeeritud Palestiina alade eriraportöör Francesca Albanese. Samas näiteks Iisraeli riikliku julgeoleku minister Itamar Ben-Gvir teatas, et flotillis osalenud tuleks terroristidena vangi mõista. Flotilli tabanud rünnakute tõttu saatis Itaalia merevägi oma laevi ettevõtmist toetama ning Hispaania merevägi oma laeva juhuks kui kedagi on vaja päästa. Gazale lähenedes Itaalia ja Hispaania alused lahkusid ning Türgi võimud teatasid, et hoiavad olukorral silma peal ning on vajadusel valmis päästeoperatsiooni käivitama. Euroopa Komisjon teatas, et ei poolda abiflotillide korraldamist Gazasse.

## Vaata ka
* Global March to Gaza
* 2025. aasta juuli Gaza Freedom Flotilla
* Soumoudi Konvoi

## Viited

## Välislingid
* Koduleht
Vaalapüük Islandil

**Vaalajaht Islandil** algas juba 12. sajandil, kui vaalu püüti odadega. Selline jaht jätkus vähesel määral kuni 19. sajandi lõpuni, kui teised riigid hakkasid kasutama kaasaegseid meetodeid kaubanduslikuks vaalapüügiks. Tänapäeval on Island üks väheseid riike, kes ametlikult ei nõustu Rahvusvahelise Vaalapüügikomisjoni 1986. aastal kehtestatud vaalapüügikeeluga.
Kelmsaar

**Kelmsaar** on eesti perekonnanimi. Seda perekonnanime on nimede eestistamise puhul uueks perekonnanimeks määratud aastail 1935–1937 Rapla vallas Harjumaal kolmel korral isikuile, kelle senine perekonnanimi oli Kelmser. 2025. aasta 1. jaanuari seisuga on perekonnanimi Kelmsaar Eestis alla viiel mehel ja alla viiel naisel. Vallo Kelmsaar (sündinud 1960) on eesti raadioajakirjanik.
Türgi välisministeerium

**Välisministeerium** (türgi keeles *Dışişleri Bakanlığı*) on Türgi Vabariigi välissuhete eest vastutav ministeerium. Välisministeerium korraldab Türgi diplomaatiliste esinduste eest, aitab Türgi kodanikke välisriikides ja edendab türgi kultuuri. Ministeerium rakendab Türgi välispoliitikat kooskõlas Türgi riiklike huvidega. Lisaks muule tegelevad välisministeeriumi ametnikud rahvusvaheliste lepingute läbirääkimise ning Türgi esindamisega ÜRO-s. Türgi välisministeerium asutati 2. mail 1920.

Välisministeerium asub pealinnas Ankaras. Türgil on 2021. aasta seisuga 235 diplomaatilist esindust üle maailma.

## Vaata ka
* Türgi välisministrite loend
* Türgi diplomaatiliste esinduste loend
* Türgi välispoliitika
* Türgi poliitika
* Osmanite Riigi välisministeerium

## Välislingid
* Koduleht
Juhan Sirk

**Juhan-Julius Sirk** (ka **Johann Julius Sirk**; 7. august 1879 Karijärve, Aru vald, Nõo kihelkond – 25. juuni 1965 Võru) oli eesti kooliõpetaja, haridustegelane ja sõjaväelane (leitnant).

Õppis Kavilda õigeusu kihelkonnakoolis. 1899. aastal lõpetas Tartu Õpetajate Seminari. 

Aastatel 1899–1906 töötas ta Nõo kihelkonnakoolis õpetajana.

Aastatel 1906–1925 (välja arvatud Esimese maailmasõja ja Vabadussõja aastad) oli ta Võru Poeglaste Algkooli juhataja. 1917. aastal õppis Vladimiri sõjakoolis. 12.11.1918–1.07.1920 oli Võrumaa Kaitseliidu ülema abi. 

1925. aastast oli ta Võru Tööstuskooli juhataja ja õpetaja ning Võru I ja II algkoolis puutöö õpetaja.

Aastatel 1940–1941 oli ta Väimela algkooli koolijuhataja kohusetäitja.

Ta oli üks Võru Kaitseliidu eestvedajaid.

## Tunnustus
*1921 Vabadusristi I liigi 3. järk

## Viited

## Välislingid
*Võru linna õpetajad Juhan Sirk, Paul Korrol ja Thomas Kõpp 1912.a. mais (fotograaf Jaan Niilus). Võrumaa Muuseumi fotokogu
*Haridustegelase Juhan Sirk´i haud Võru kalmistul (fotograaf Karl Laane). Rahvusarhiivi meediateek
Sabahattin Ali

**Sabahattin Ali** (25. veebruar 1907 Eğridere, Osmanite riik – 2. aprill 1948 Kırklareli, Kırklareli provints) oli türgi kirjanik, poeet ja saksa keele õpetaja.

Ta sündis aastal 1907 Eğridere'is, Osmanite riigis (praeguse nime ja haldusjaotuse järgi Ardinos Kǎrdžali piirkonnas Bulgaarias). Ta kasvas üles karjääriohvitseri vaeses peres, kes kolis üle riigi ühest garnisonist teise (tema isa suri varakult), mistõttu poiss vahetas sageli elukohta.

Ta sai hea hariduse, lõpetas Istanbuli õpetajakoolituse kolledži ja temast sai õpetaja Yozgati linnas. Aastatel 1928–1930 õppis ta Berliini ülikooli filoloogiateaduskonnas, kuid oli seejärel sunnitud Saksamaalt lahkuma skandaali tõttu, mis oli põhjustatud tülist Saksa natsiüliõpilasega, kes tegi Türgi rahva kohta solvavaid märkusi.

Kaks aastat, mille ta veetis Saksamaa pealinnas, laiendasid oluliselt tema teadmisi ja tutvustasid talle Euroopa kirjandust, Ivan Turgenev, Maksim Gorki, Edgar Allan Poe, Guy de Maupassant, Heinrich von Kleist, Knut Hamsun, E. T. A. Hoffmann ja Thomas Mann ülid vaid mõned teda mõjutanud autoritest.
Lõuna-Aafrika Vabariigi president

**Lõuna-Aafrika Vabariigi president** on Lõuna-Aafrika Vabariigi riigipea ja valitsusjuht. President juhib täidesaatvat võimu ning on Lõuna-Aafrika Vabariigi sõjaväe ülemjuhataja. Enne aastat 1994 täitis sarnaseid funktsioone riigipresident.

Presidendi valib parlamendi alamkoda Rahvuskogu ehk eeldatavasti on president ühtlasi riigi suurima erakonna juht. Pärast esimesi mitmerassilisi valimisi aastal 1994 on president olnud alati Aafrika Rahvuskongressist. Põhiseaduse järgi saab president olla ametis kuni kaks 5-aastast ametiaega.

Ajutise põhiseaduse ajal aastatel 1994–1996 oli ametis rahvusliku ühtsuse valitsus, millesse kuulus asepresidendina parlamendi suurima opositsioonierakonna juht. Lisaks Thabo Mbekile oli asepresident ka viimane apartheidiaegne riigipresident Frederik Willem de Klerk, kes oli parlamendi suurima opositsioonierakonna Rahvuspartei juht.

President peab valituks saamiseks kuuluma parlamenti. Valituks saades astub president parlamendist oma ametiajaks tagasi. Presidenti saab ametist eemaldada umbusaldushääletusega või tagandamisjuurdlusega.

Esimene president uue põhiseaduse alusel oli Nelson Mandela (1994–1999). Alates aastast 2018 on Lõuna-Aafrika Vabariigi president Cyril Ramaphosa.

## Lõuna-Aafrika Vabariigi presidentide loend
* Nelson Mandela (1994–1999)
* Thabo Mbeki (1999–2008)
* Kgalema Motlanthe (2008–2009)
* Jacob Zuma (2009–2018)
* Cyril Ramaphosa (2018–)

## Ajajoon

### Eluajad




## Vaata ka
* Lõuna-Aafrika Vabariigi riigipeade loend
* Lõuna-Aafrika Vabariigi riigipresident (1961–1994)
* Lõuna-Aafrika Vabariigi peaminister
* Lõuna-Aafrika kindralkuberner
* Lõuna-Aafrika Vabariigi asepresident
* Lõuna-Aafrika Vabariigi riigipresident
* Oranje Vaba Riigi riigipresident
* Vabaduspäev (Lõuna-Aafrika Vabariik)

## Viited

## Välislingid
* Koduleht
Shimon Sakaguchi

**Shimon Sakaguchi** (jaapani 坂口志文, Sakaguchi Shimon; sündinud 19. jaanuaril 1951) on jaapani molekulaarbioloog ja immunoloog, kes uurib immuunsüsteemile olulisi molekulaarseid mehhanisme. 

Ta on professor Ōsaka Ülikooli Immunoloogia Uurimiskeskuses. Doktorikraadi kaitses ta Kyōto Ülikoolis. Ta avastas 1995. aastal senitundmatu immuunrakkude klassi, mida hakati hiljem kutsuma regulatoorseteks T-rakkudeks (Treg-rakkudeks). Oma katsetes tõestas ta, et teatud T-rakkude alampopulatsioon, mida iseloomustas pinnavalgu CD25 olemasolu, suudab immuunvastuseid alla suruda.

2025. aastal pälvis ta koos Mary Brunkow' ja Fred Ramsdelliga Nobeli auhinna meditsiini või füsioloogia vallas. 

## Viited
Donald Trumpi Gaza sektori ettepanek 2025. aasta septembris

:*Mitte segi ajada [[2020. aasta Trumpi Iisraeli-Palestiina plaan]]i ega [[Donald Trumpi Gaza sektori ettepanek 2025. aasta veebruaris|Donald Trumpi Gaza sektori ettepanekuga 2025. aasta veebruaris]].*

**Donald Trumpi Gaza sektori ettepanek 2025. aasta septembris** on plaan, millest Ameerika Ühendriikide president Donald Trump teatas 29. septembril 2025 Valges Majas pressikonverentsil koos Iisraeli peaministri Benjamin Netanyahuga. Plaan peaks lahendama 2023. aasta alguses alanud Gaza sõja ja Lähis-Ida kriisi laiemalt. See erineb tema varasemast ettepanekust. Ettepanek koosneb 20-st punktist ning peaks saavutama relvarahu, Iisraeli pantvangide vabastamise, Hamasi relvade maha panemise ja Gaza sektori üleminekuvalitsuse moodustamise. Trump andis Hamasile aega ettepanekuga nõustumiseks 5. oktoobrini.

Hamas hõivas Gaza aastal 2007 ning pärast seda kasvasid kokkupõrked Iisraeliga relvakonfliktiks, mis päädis 2023. aastal 7. oktoobri rünnakutega, millele Iisrael vastas sissetungiga Gazasse. Katsed relvarahu sõlmida luhtusid 2023. aasta lõpus ja 2025. aasta alguses. Märtsis 2025 asus Iisrael üllatusrünnakule. Trumpi plaanis oli kohene relvarahu, pantvangide naasmine, vangide vahetus, Gaza demilitariseerimine, rahvusvahelise rahuvalvejõu saatmine, Palestiina tehnokraatide üleminekuvalitsuse tekitamine, laiaulatuslik taastetöö ja tingimuslik teekonna jätk Palestiina omariikluse poole.

Plaani tervitasid paljud maailma riigid, nagu Prantsusmaa, Saksamaa, Venemaa, Hispaania, Araabia Ühendemiraadid, Egiptus, Türgi, Katar, Jordaania, Indoneesia, Pakistan ja Suurbritannia. Enne Trumpi sõnavõttu oli Hamasi kõrge ametnik sõnanud, et terroriorganisatsioon keeldub demilitariseerimisklauslitest.

3. oktoobril teatas Hamas, et on nõus pantvangid vabastama ja andma Gaza sektori haldamise üle Palestiina tehnokraatidele, kuid keeldus relvi maha panema ega võimust Gazas täielikult loobuma.

## Viited
Hyundai Excel

:*Mitte segi ajada [[Hyundai Exter]]iga.*

**Hyundai Excel** (korea keeles 현대 엑셀; ka **Hyundai Pony**, **Hyundai Pony Excel**, **Hyundai Presto**, **Mitsubishi Precis**, **Hyundai X2** ja **Hyundai XL**) on sõiduautomudel, mida tootis aastatel 1985–1999 Lõuna-Korea autotootja Hyundai Motor Company. See oli Hyundai esimene esiveoline mudel. Exceli eelkäija oli tagaveoline Hyundai Pony.

## Põlvkonnad

1989 Hyundai Excel GL 3-dr, front left.jpg|1. põlvkond
1990 Hyundai Excel (X2) GS 3-door hatchback.jpg|2. põlvkond
1994-1997 Hyundai Excel (X3) LX sedan (2010-07-13) 01.jpg|3. põlvkond
RGD-5

**RGD-5** on Nõukogude Liidu käsigranaat. See töötati välja 1950. aastate alguses.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised
* 
* 
* 

## Kirjandus
*
*
Pedesaar

**Pedesaar** on eesti perekonnanimi. Seda perekonnanime on pandud Soosaare mõisavallas Kolga-Jaani kihelkonnas Viljandimaal. 1. jaanuaril 2025 sellise perekonnanimega inimesi Eestis ei ela või on neid vähem kui 5.

## Viited
Phlebia livida

***Phlebia livida*** on klassi *[[Agaricomycetes]]* torikulaadsete seltsi kuuluv seen.

Seen kasvab enamasti kuuskede lamatüvedel.

## Välislingid
*
Cose della vita

**"Cose della vita"** (itaalia keelest "*Elu asjad*") on itaalia laulja ja laulukirjutaja Eros Ramazzotti 1993. aasta laul. See oli tema viiendal albumil "Tutte storie". Singel jõudis Belgia edetabeli esikohale ning esikümnesse Islandil, Hispaanias ja Šveitsis. Laulu muusikavideo lavastas Ameerika Ühendriikide režissöör Spike Lee.

"Cose della vita" tegi rahvusvahelise tagasituleku, kui 1997. aastal avaldati itaalia-inglise kakskeelne versioon, mida Ramazzotti esitab koos Ameerika Ühendriikide lauljatari Tina Turneriga. Laul kuulus 1997. aastal ilmunud Ramazzotti parimate hittide kogusse "Eros".

## Välislingid
* Originaalne muusikavideo (YouTube)
* Muusikavideo Tina Turneriga (YouTube)
Partei (perekonnanimi)

**Partei** on perekonnanimi.

Eestis on Partei antud eesnimeks Väike-Kareda mõisavallas Peetri kihelkonnas Järvamaal. Nimede eestistamise puhul määrati Partei-nimelistele isikutele uueks perekonnanimeks Kaare (1937. aastal Koigi vallas). 1. jaanuaril 2025 sellise perekonnanimega inimesi Eestis ei ela või on neid vähem kui 5.
Vektor R4

**Vektor R4** on Lõuna-Aafrika Vabariigi ründevintpüss. See kasutab moona 5.56×45mm NATO.

## Kasutajad
* 
* 
* 
* 
* 
* 
* 
* 
* 
* 

## Vaata ka
* Vektor CR-21
* RK 62
* Zastava M21
* Ründevintpüsside loend

## Viited

## Kirjandus
* 
*
Smith & Wesson Model 686

**Smith &#38; Wesson Model 686** on Ameerika Ühendriikide revolver. See on kuue- või seitsmelasuline ja kahetoimeline, relva toodab alates 1981. aastast padrunile .357 Magnum või .38 Special Smith & Wesson. M686 on Smith & Wesson Model 586 roostevabast terasest versioon.

Model 686-l on Smith & Wessoni keskmise suurusega L-raam. 1980. aastatel valmistas Smith & Wesson terve rea .357 Magnum L-raamiga revolvrimudeleid (M581, M586, M681, M686).

## Kasutajad
* 
* 
* 
*
Oireachtas

**Oireachtas**, ametlikult ka **Oireachtas Éireann**, on Iirimaa kahekojaline parlament. Oireachtas koosneb Iirimaa presidendist ning kahest kojast (iiri keeles: *Tithe an Oireachtais*): esindajatekodast Dáil Éireann ja senatist Seanad Éireann. 

Iirimaal peab eelnõu seaduseks saamiseks selle esmalt heaks kiitma nii Dáil kui ka enamasti Seanad. Dáil võib Seanadi keeldumisest mööda minna. Pärast heakskiitu parlamendis peab selle allkirjastama president. Juhul kui tegemist on põhiseaduse muutmisega, peab eelnõu enne presidendile esitamist kinnitama ka rahvahääletus. Tavaliselt on president kohustatud allkirjastama kõik Oireachtase kojad läbinud seadused, kuid tal on õigus suunata eelnõu ülemkohtusse, et kontrollida selle vastavust põhiseadusele. Seanadi volitused on sisuliselt piiratud vaid seadusandluse edasilükkamisega, mitte selle vetostamisega, mistõttu otse rahva poolt valitav Dáil on kahest kojast mõjuvõimsam.

Oireachtase kojad kogunevad Leinster House'is Dublinis.

## Viited
Tartu Geograafia Selts

**Tartu Geograafia Selts** (**Dorpater Geographische Gesellschaft**) oli aastail 1881–1889 Tartus tegutsenud teaduslik ühing.

Selts asutati Ferdinand Mühlau algatusel 21. märtsil/3. aprillil 1881 ja ta koosnes peamiselt Tartu ülikooli professoritest. Liikmed olid Ferdinand Mühlau, Richard Hausmann, Georg Loeschcke, Constantin Grewingk, Edmund Russow, Peter Carl Ludwig Schwarz, Arthur von Oettingen, Emil Rosenberg, Georg von Oettingen, Eduard von Wahl, Carl von Ditmar (mag. geogr., Käru mõisnik). Seltsil oli üks auliige, Alexander von Bunge. 

Selts pidas kordamööda oma liikmete kodudes külaliste osavõtul 43 ettekandekoosolekut, mille kohta peeti protokolliraamatut ettekande pidaja omakäelise autoreferaadiga.

Selts ei olnud kunagi ametlikult registreeritud, tal polnud juhatust ega eelarvet. Seltsi tegevus lõppes arvatavasti ülikooli venestamise tõttu. Endel Varep: "Ilmselt ei soovinud seltsi ümber koondunud teadlased luua ning arendada kontakte geograafilise uurimise tähtsa keskuse – Vene Geograafia Seltsiga, mille filiaalid olid sel ajal juba olemas Vene impeeriumi paljudes osades."
Claire Corlett

**Claire Margaret Corlett Brown** (neiupõlvenimega **Claire Margeret Corlett**; sündinud 9. juulil 1999 Vancouveris) on Kanada näitleja.

## Välislingid
*
Stepi-händpart

**Stepi-händpart** (*Oxyura leucocephala*) on ohustatud partlaste sugukonda kuuluv linnuliik, kelle arvukus maailmas on hinnanguliselt umbes 10 000 isendit. Suurim populatsioon, ligi 2500 isendit, asub Hispaanias ning moodustab ühtlasi liigi arvukaima asurkonna Euroopas.  1970. aastatel langes Hispaanias liigi arvukus väga madalale, arvatavasti kõigest paarikümne isendini, mis tõi liigi väljasuremise ohule. Populatsioon taastati ulatuslike kaitsemeetmete, sh märgalade kaitse, sigimispaikade säilitamise ja jahipidamise piirangute abil, mis lõid soodsad tingimused asurkonna stabiilseks kasvuks. Hispaanias leidub stepi-händparti peamiselt riigi edelaosas asuvatel järvedel.

### Ohustatus ja peamised ohud
Stepi-händpardi suurimaks ohuteguriks peetakse hübridiseerumist Euroopasse introdutseeritud valgepõsk-händpardiga (*Oxyura jamaicensis*), mida toodi 1940. aastatel Suurbritanniasse ilulinnuna, kust osa isendeid pääses loodusesse ja hakkas kiiresti levima. Looduslikesse elupaikadesse jõudnud valgepõsk-händpardid asusid ristuma stepi-händpartide populatsioonidega Euroopas. Selline hübridiseerumine ohustab stepi-händpardi geneetilist terviklikkust ning võib viia liigi kadumiseni iseseisva taksonina.

Stepi-händpardi arvukust ohustab ka elupaikade hävimine ja kvaliteedi halvenemine, peamiselt märgalade kuivendamise, veerežiimi muutuste ja saastumise tõttu. Need protsessid vähendavad ja killustavad liigi pesitsus-, toitumis- ja puhkepaiku, mille tulemusel halveneb sigimisedukus ning langeb asurkondade elujõulisus.

### Kaitsemeetmed
Hübridiseerumise vältimiseks alustati 2005. aastal Suurbritannias valgepõsk-händpardi hävitusprogrammi. Programmi tulemusel vähenes valgepõsk-händpardi arvukus Euroopas hinnanguliselt ligikaudu 6000 isendilt umbes 100 isendini 2016. aastaks. Stepi-händpardi populatsioon on Hispaanias ja Põhja-Aafrikas tänu sihipärastele kaitse- ja taastamismeetmetele stabiliseerunud, kuid liik vajab jätkuvalt aktiivset kaitset.

### Rahvusvaheline kaitse
Stepi-händpart on kantud AEWA (Aafrika-Euraasia rändveelindude kaitse kokkuleppe) nimekirja ning Rahvusvaheline Looduskaitseliit (IUCN) on liigile määranud ohustatuse kategooria *Endangered* ehk ohustatud. 

## Viited
EA Sports

**EA Sports** on Electronic Artsi spordimängude bränd. Brändi all ilmuvad näiteks NHL-, Madden-, NBA- ja FIFA-mänguseeriad. EA Sportsi varasem moto oli "If it's in the game, it's in the game", kuid see muudeti hiljem "It's in the game"-ks, mille hääleks EA Sportsi introvideos on Andrew Anthony.

2011. aastal nimetas Forbes EA Sportsi oma nimekirjas kaheksandaks väärtuslikumaks spordibrändiks, mille väärtus oli 625 miljonit dollarit.

## Seeriad ja mängud
### Praegused

### Endised

## Viited

## Välislingid
* EA Sports (inglise)
Gaza sõja pantvangikriis

**Gaza sõja pantvangikriis** on pantvangikriis, mis algas 7. oktoobril 2023, kui Hamas tungis Iisraeli ning röövis koos teiste Palestiina relvarühmitustega 251 inimest. Pantvangid, kelle seas oli ka lapsi, naisi ja vanureid, viidi Iisraelist Gaza sektorisse. Peaaegu pooled vangidest olid kas välismaalased või topeltkodakondlased ning nende seas oli ka Negevi beduiine. Pantvangid viidi ilmselt üle Gaza sektori laiali. Oktoobris 2024 hindas Agence France-Presse, et Gazas oli elus 53 vangistatud tsiviilisikut ja 11 vangistatud sõjaväelast.

31. augustiks 2025 oli vabanenud 148 pantvangi: 105 vabastas Hamas 2023. aasta relvarahu raames, 5 vabastas Hamas väljaspool ametlikke leppeid, 8 vabastas Iisraeli sõjavägi ning 30 vabastas Hamas 2025. aasta relvarahu raames. Hamas saatis Iisraelile 58 pantvangi surnukehad, 3 pantvangil õnnestus põgeneda, kuid Iisraeli sõdurid tapsid nad eksikombel, 47 surnukeha sai Iisrael kätte sõjaväeoperatsioonide käigus ning 8 saadeti tagasi 2025. aasta relvarahu raames. Iisraeli andmetel hukkus 75 vangi kas 7. oktoobril või hiljem vangis olles. Oktoobris 2025 oli Gazas pantvangis veel 48 inimest, kellest 47 sattus vangi 7. oktoobril 2025 ning 1 juba varem. Iisrael usub, et üle poole neist on surnud.

Pantvangide päästmine on Iisraeli jaoks Gaza sõja põhieesmärk. Riigi poliitikas on pikka aega tekitanud vastuolusid küsimus, kas see peaks nii olema.

Gaza sõja alguses pakkus Hamas Iisraelile, et võib kõik pantvangid vabastada, kui Iisrael vabastab kõik Palestiina vangid. Oktoobris 2023 oli Iisraeli vanglates 5200 palestiinlast (sh 170 alaealist). Hamasi-Iisraeli läbirääkimistes on osalenud paljud riigid, mitmel korral on kõnelusi vahendanud Katar.

22. novembril 2023 leppisid Hamas ja Iisrael kokku neljapäevases relvarahus ning vangide vahetuses: Hamas pidi vabastama ligi 50 pantvangi ning Iisrael 150 palestiinlasest vangi. Novembri lõpuks vabastas Hamas 105 pantvangi: 81 Iisraeli, 23 Tai ja 1 Filipiinide kodaniku. Veebruaris 2024 päästis Iisraeli sõjavägi 2 Argentina-Iisraeli vangi. Septembris 2024 teatas Hamas, et plaanib edaspidi hukata kõik pantvangid, keda Iisrael jõuga päästa üritab. Jaanuaris 2025 jõudsid pooled uuele kokkuleppele, Hamas vabastas 98 pantvangist 33, sealhulgas imikud, lapsed, naised, vanad mehed ja noored mehed, kellel oli tervisega probleeme. Vastutasuks vabastas Iisrael üle 1000 palestiinlasest vangi.

## Vaata ka
* Gaza sõja ohvrid
* Massilised kinnipidamised Gaza sõjas
* Shani Louki tapmine
* Alon Shamrizi, Yotam Haimi ja Samer Talalka tapmine
* Bibasi perekonna röövimine ja tapmine
* Operatsioon Bringing Home the Goods
* Marwan Barghouti
* Adnan al-Bursh
* Benjamin Netanyahu kohtuprotsess
* Yonatan Netanyahu
* Wadie Haddad

## Viited

## Kirjandus
*
Liigi taaselustamine

**Liigi taaselustamine** on protsess, mille käigus luuakse organism, mis on geneetiliselt sarnane väljasurnud liigiga. Liikide taaselustamise meetodeid on mitmeid, kuid nendest levinuimad on kloonimine, tagasiaretamine ja genoomi töötlemine.

## Meetodid
### Kloonimine
Kloonimise protsess hõlmab väljasurnud liigi säilinud rakust tuuma eraldamist ja selle siirdamist tuumata munarakku, mis pärineb lähima elusoleva sugulase organismist. Seejärel siirdatakse munarakk peremeesorganismi, kes kuulub samuti lähisugulaste hulka. Seda meetodit saab kasutada vaid säilinud rakumaterjali olemasolul, mistõttu on see peamiselt kasutuses hiljuti väljasurnud liikide taaselustamisel. 

### Tagasiaretamine
Tagasiaretamine (ka tagasiristamine) on aretusprotsess, mille eesmärk on taastada mingi algne või kadunud tunnus või tõug. Selle meetodiga on võimalik taasluua väljasurnud liigi või tõu tunnuseid, kuid saadud organismi genoom erineb siiski algsest liigist. Eestis on see meetod kasutusel näiteks Kihnu maalammaste aretusel ja säilitamisel.
### Genoomi töötlemine
Kui kasutada rakke liikidest, mis on geneetiliselt väga sarnased mõne väljasurnud liigiga, saab nende rakkude genoomi muutes hakata seda väljasurnud liiki taastama. Teadlased saavad muuta sugurakke nii, et olemasoleva liigi munarakud ja seemnerakud annaksid järglasi, kellel on väljasurnud liigi geneetiline materjal. Nii tekib organism, mis ei ole päris väljasurnud liik, vaid pigem selle ja sellele lähedase tänapäeval elava liigi hübriid. Teadlased suudavad järjestada ja kokku panna väljasurnud organismide DNA-d isegi väga lagunenud kudedest, seega nende liikide hulk, keda on võimalik sellisel viisil taaselustada suureneb oluliselt.

## Viited
Puiskänguru

**Puiskänguru** ehk **puukänguru** (*Dendrolagus*) on kängurulaste (*Macropodidae*) sugukonda kuuluv kukkurloomade perekond, mis on kohastunud eluks puudel. Puiskänguruid on teada neliteist liiki. Neid leidub peamiselt Uus-Guineas, Austraalias ja Indoneesias. 

## Välimus
Puiskängurud on jässaka kehaehitusega. Puiskängurude suurus, kaal ja karvkatte värvus võivad liigiti erineda. Neil kukkurloomadel on tavaliselt pikad ja lihaselised esikäpad, kõverad ja teravad küünised ning suured käpapadjanditega tagakäpad. 
Puiskänguru iseloomulik tunnus on pikk ja kohev saba, mille nad suruvad vastu puutüve tasakaalu ja stabiilsuse säilitamiseks. Karvkatte värvus varieerub tumedast pruunist kuni punaka või mustani, kõhualune on tavaliselt heledam.

## Eluviis ja toitumine
Puiskängurud elavad kõrgel mägedes, pilvemetsades umbes 1000–3500 m kõrgusel merepinnast. Nad veedavad suurema osa ajast puude okstel ja on võimelised hüppama kuni 18 meetri kõrguselt maapinnale ilma ennast vigastamata. Nad on peamiselt öise eluviisiga taimetoitlased, kes toituvad lehtedest, võrsetest, viljadest ja õitest. Puiskängurud veedavad umbes 60% ajast magades okstel, kus nad tunnevad end turvaliselt. Keskmine eluiga on 15–20 aastat. 

## Sigimine ja ohustatus
Emaslooma tiinus kestab keskmiselt 44 päeva ning ta sünnitab ühe poja, kes areneb ema kukrus umbes üheksa kuu jooksul. Puiskängurud on ohustatud metsade hävitamise ja salaküttimise tõttu. Liikide kaitsega tegelevad programmid Austraalias ja Uus-Guineas.

## Viited
Sinijalg-suula

**Sinijalg-suula** (*Sula nebouxii*) on suulalaste sugukonda kuuluv lind.

## Levik ja elupaik
Sinijalg-suula on merelind, keda leidub Kesk- ja Lõuna-Ameerika läänerannikutel, Kirde-Mehhikost ja Panamast kuni Põhja-Peruu ja Galápagose saarteni. Kui toitu on vähem, siis võib neid näha ka Californias ja Põhja-Tšiilis. Sinijalg-suula on merelise eluviisiga, kuid enamik linde elavad rannikute lähedal, mitte avamerel. 

## Välimus
Täiskasvanud isaslinnu ülapool (tiib ja mantel) on pruun, kuid sulgedel on heledad servad ning ülaseljal valge laik. Saba ja keha alakülg on valdavalt valged, saba pruunide äärtega. Tiivad on kitsad, pikad ja tahapoole asetunud, mis soodustab tõhusat kalapüüki. Pea ja kael on valged, peene triibulise mustriga. Nokk on pikk, terav ja mustjas, silmad kahvatukollased ning jalad lühikesed, sinised ja ujulestadega. Mõlema sugupoole sulestik on sarnane, kuid emane on isasest suurem. Noorlinnul kulub täiskasvanu mustri kujunemiseks kaks aastat.

Isase jalgade sinine värvus näitab linnu elujõudu ja edu paaritumiseks ning järglaste saamiseks.

## Toitumine ja eluviis
Sinijalg-suula on veelise eluviisiga lind. Neid võib päeval näha ka ranniku kividel peesitamas. Sinijalg-suulad elavad looduses kuni 18-aastaseks ning täiskasvanud lind kaalub keskmiselt 1,5 kg.

Suulad toituvad enamasti väiksematest kaladest ning kalmaaridest. Toidu otsimiseks suula sukeldub või jälitab kalapaate, et kalajääke otsida. Suuremad emased linnud söövad ka suuremaid kalu ning suudavad isastest lindudest sügavamale sukelduda (kuni 20 meetrit).  

## Pesitsemine

Sinijalg-suulad pesitsevad suurte kolooniatena kaljudel. Pesad on lohu-kujulised, otse kaljupinnal ning pesa ümber on väljaheidetest (guaano) moodustunud vallitaoline serv. Emaslind muneb 2–3 sinakasrohekat muna ning mõlemad vanalinnud hauduvad mune umbes 41–45 päeva. Mune soojendavad nad ujulestade abil ning poegi katavad pärast koorumist valged udusuled. Esimestel päevadel on pojad vanalinnu lestade peal soojas ning isaslind toob toitu nii poegadele kui ka emaslinnule. Seejärel toidavad poegi mõlemad vanemad. Pojad saavad lennuvõimeliseks umbes kolme kuu vanuselt, kuid vanemad hoolitsevad nende eest veel edasi. Noored linnud hakkavad pesitsema 2–3 aasta vanuselt.

## Viited